je možné pripojiť sa na vlastný zdroj aj na verejný vodovod?
v zmysle zákona č. 442/2002 z.z. o verejných vodovodoch a verejných kanalizáciách v platnom znení, §27 odst. (7) je zakázané prepojiť vlastný zdroj vody s vodovodnou prípojkou pripojenou na verejný vodovod alebo s verejným vodovodom; v zmysle §40 odst. (1) písm. b) sa považuje takého konanie za priestupok.  
vlastník vodovodnej prípojky, je povinný zabezpečiť, aby sa vodovodná prípojka vybudovala tak, aby nemohlo dôjsť k zmiešavaniu, resp. k znečisteniu pitnej vody z iného zdroja s vodou vo verejnom vodovode.  
pred realizáciou prípojky a splnení všetkých podmienok, uzatvorí naša spoločnosť zmluvu na dodávku vody.
v zmysle zákona č.442/2002 z.z. o verejných vodovodoch a verejných kanalizáciách vodovodná prípojka je úsek potrubia spájajúci verejný vodovod s vnútorným vodovodom nehnuteľnosti, okrem meradla a vlastník vodovodnej prípojky (odberateľ) je povinný zabezpečiť jej opravy a údržbu na vlastné náklady.